24. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΚΑΙ  ΟΙΚΟΝΟΜΙΚΩΝ Αριθ. ΧΔ. 8735 της 1/8 Οκτ. 1974 (ΦΕΚ Β΄1015) Περί καθορισμού δικαιολογητικών πληρωμής δια την υπό μορφήν επιχορηγήσεως διάθεσιν πιστώσεων εκ του προϋπολογισμού δημοσίων επενδύσεων εις Νομικά Πρόσωπα Ιδιωτικού Δικαίου.  Έχοντες υπ’ όψιν: α)Τας διατάξεις του Νόμ. 2212/52 και των Ν.Δ. 2957/1954 και 4355/1964. β)Την παρ. 25 της υπ’ αριθ. ΧΔ 9035/30.7.1973 αποφάσεως του επί Προγραμματισμού και Κυβερνητικής Πολιτικής Υπουργού παρά τω Πρωθυπουργώ «περί γενικών διατάξεων αφορωσών εις την εκτέλεσιν, χρηματοδότησιν κλπ έργων και μελετών του προγράμματος δημοσίων επενδύσεων» (ΦΕΚ 999/Β/29.8.73). γ)Την διέπουσαν το πρόγραμμα δημοσίων επενδύσεων νομοθεσίαν εν γένει.  δ)Την ανάγκην καθορισμού των δικαιολογητικών πληρωμής δια την ενέργεια των προς Νομικά Πρόσωπα Ιδιωτικού Δικαίου εγκρινομένων πάσης μορφής επιχορηγήσεων εκ του προϋπολογισμού δημοσίων επενδύσεων.  ε)Την διαπιστουμένην δυνατότητα παγίου καθορισμού των ως άνω δικαιολογητικών, επί τη βάσει των μέχρι τούδε εκδοθεισών συναφών αποφάσεων και εν όψει του ότι δύνανται ταύτα να τροποποιηθούν εις ειδικάς περιπτώσεις εν τω μέλλοντι κατόπιν προτάσεως του φορέως Υπουργείου, αποφασίζομεν: 1.Όπως αι αρμοδίως εγκρινόμεναι εκάστοτε πάσης μορφής επιχορηγήσεις εκ του προϋπολογισμού δημοσίων επενδύσεων προς Νομικά Πρόσωπα Ιδιωτικού Δικαίου, δια την παρ΄ αυτών εκτέλεσιν έργων ή προγραμμάτων, διατίθηνται εις ταύτα υπό των οικείων υπολόγων διαχειριστών έναντι των ακολούθων δικαιολητικών πληρωμής: α)Αντιγράφου της σχετικής, εγκριτικής της επιχορηγήσεως, συλλογικής αποφάσεως του προγράμματος δημοσίων επενδύσεων, καθοριζούσης και του όρους της επιχορηγήσεως ταύτης.  β)Αντιγράφου αποφάσεως του αρμοδίου, κατά περίπτωσιν, Υπουργού περί διαθέσεως του εκάστοτε παρ’ αυτού εγκρινομένου ποσού της επιχορηγήσεως εκ των πιστώσεων του οικείου έργου δημοσίων επενδύσεων εις το συγκεκριμένον Νομικόν Πρόσωπον Ιδιωτικού Δικαίου, δια την παρ’ αυτού εκτέλεσιν του εγκεκριμένου έργου ή προγράμματος. γ)Σχετικής εξοφλητικής αποδείξεως του Νομικού Προσώπου Ιδιωτικού Δικαίου, υπογεγραμμένης υπό των νομίμων εκπροσώπων του.  2.Η ισχύουσα διαδικασία πραγματοποιήσεως δαπανών εις συνάλλαγμα του προγράμματος δημοσίων επενδύσεων εφαρμοσθήσεται επί των περιπτώσεων της παρούσης. Κατά συνέπειαν αποκλείεται η χορήγησης υπό των υπολόγων διαχειριστών των εις ταύτας αντιστοιχούντων ποσών.  3.Τα επιχορηγούμενα Νομικά Πρόσωπα Ιδιωτικού Δικαίου, υποχρεούνται όπως: α)Υποβάλλουν εις την αρμοδίαν Υπηρεσίαν του οικείου Υπουργείου κατά τα παρ’ αυτής οριζόμενα χρονικά διαστήματα, απολογισμόν διαθέσεων των ληφθέντων ποσών προς ενημέρωσιν και παρακολούθησιν επί της πορείας εκτελέσεως του έργου.  β)Καταθέτουν εις τον οικείον παρά τη Τραπέζη της Ελλάδος λογαριασμόν αδιαθέτων υπολοίπων παρελθόντων οικονομικών ετών, τυχόν αδιάθετον υπόλοιπον της επιχορηγήσεώς των δι’ επιχωρίους δαπάνας μετά την περαίωσιν και ολοσχερή εξόφλησιν του έργου. Το σχετικόν γραμμάτιον υποβληθήσεται εις την ρηθείσαν αρμοδίαν Υπηρεσίαν.  4.Η διάθεσις των πιστώσεων εις τα Νομικά Πρόσωπα Ιδιωτικού Δικαίου δέον όπως ενεργείται υπό των αρμοδίων Υπουργείων–Φορέων, κατά τα κεκανονισμένα, τμηματικώς αναλόγως προς τας ανάγκας πληρωμών εκ της εκτελέσεως του έργου ή προγράμματος.  5.Δεν εμπίπτουν εις τας διατάξεις της παρούσης: α)Αι μέσω των Νομαρχιακών Ταμείων ενεργούμεναι επιχορηγήσεις, δι’ ας καθορίζονται τα δικαιολογητικά υπό του Νομάρχου κατά την ισχύουσαν διαδικασίαν.  β)Τα αποτελούντα Δημοσίους Οργανισμούς ή Επιχειρήσεις Νομικά Πρόσωπα Ιδιωτικού Δικαίου, δι’ α έχουν εφαρμογήν αι διατάξεις της υπ’ αριθ. 32965/23.5.53 αποφάσεως ημών.  6.Πάσα προγενεστέρα σχετική διάταξης, αντικειμένη εις την παρούσαν, παύει εφ’ εξής  ισχύουσα. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 126,771(α) Σελ. 126,771(β) Τεύχος 634-Σελ. 83 Δημόσιες Επενδύσεις 25.Β.δ.23-24 